ফ্রেডি ক্যালথর্প

ফ্রেডরিক সমারসেট গফ ক্যালথর্প (ইংরেজি: Freddie Calthorpe; জন্ম: ২৭ মে, ১৮৯২ - মৃত্যু: ১৯ নভেম্বর, ১৯৩৫) লন্ডনের কেনসিংটন এলাকায় জন্মগ্রহণকারী ইংরেজ আন্তর্জাতিক ক্রিকেটার ও অধিনায়ক ছিলেন। ১৯১২ সাল থেকে ‘সম্মানীয়’ পদবীতে ভূষিত হতে থাকেন। ১৯৩০ সালে স্বল্পকালীন সময়ের জন্য ইংল্যান্ড ক্রিকেট দলের পক্ষে টেস্ট ক্রিকেটে অংশ তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ওয়ারউইকশায়ার ও সাসেক্সের প্রতিনিধিত্ব করেছেন তিনি। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতি মিডিয়াম বোলিং করতেন ফ্রেডি ক্যালথর্প। গফ-ক্যালথর্প পরিবারের অন্যতম সদস্য ছিলেন ফ্রেডি ক্যালথর্প। সমারসেট ফ্রেডরিক গফ-ক্যালথর্পের সন্তান ছিলেন তিনি। রেপটন ও কেমব্রিজের জেসাস কলেজে অধ্যয়ন করেছেন ফ্রেডি ক্যালথর্প। সমগ্র খেলোয়াড়ী জীবনে সাসেক্স, কেমব্রিজ বিশ্ববিদ্যালয়, ওয়ারউইকশায়ার ও ইংল্যান্ডের পক্ষে ক্রিকেট খেলেছেন। ১৯১১ থেকে ১৯৩৫ সময়কাল পর্যন্ত ফ্রেডি ক্যালথর্পের প্রথম-শ্রেণীর খেলোয়াড়ী জীবন চলমান ছিল। তন্মধ্যে, ১৯২০ থেকে ১৯২৯ সাল পর্যন্ত ওয়ারউইকশায়ার দলের নেতৃত্বে ছিলেন। এছাড়াও, ১৯২৫-২৬ মৌসুমে শক্তিধর মেরিলেবোন ক্রিকেট ক্লাবের (এমসিসি) অধিনায়কের দায়িত্বে থেকে ওয়েস্ট ইন্ডিজ সফরে যান। ১৯২৯-৩০ মৌসুমে ওয়েস্ট ইন্ডিজে সর্বপ্রথম টেস্ট সফরে যান তিনি। ঐ সিরিজের চার টেস্টে অংশ নেন ও প্রত্যেকটিতে অধিনায়কের দায়িত্বে ছিলেন। ১১ জানুয়ারি, ১৯৩০ তারিখে ওয়েস্ট ইন্ডিজের বিপক্ষে টেস্ট অভিষেক ঘটে ফ্রেডি ক্যালথর্পের। সিরিজটি ১-১ ব্যবধানে ড্র হয়েছিল। এ সফর চলাকালে হ্যারল্ড জিলিগানের নেতৃত্বে আরেকটি ইংরেজ দল নিউজিল্যান্ডে টেস্ট খেলায় অবতীর্ণ হয়েছিল। ১৯৩০ সালের শুরুতে সম্মানীয় এফ.এস.জি. ক্যালথর্পের নেতৃত্বে দূর্বলমানের এমসিসি দল চার টেস্টের সিরিজ খেলার জন্যে ওয়েস্ট ইন্ডিজে খেলতে আসে। মার্চ, ১৯৩০ সালে মেলবোর্ন পার্কে সফরকারীদের বিপক্ষে জ্যামাইকার সদস্যরূপে খেলেন। ঐ দলে ইংল্যান্ডের প্রথিতযশা টেস্ট ক্রিকেটার উইলফ্রেড রোডস, জর্জ গানসহ লেস অ্যামিস ও বিল ভোসের ন্যায় উদীয়মান খেলোয়াড়ের অংশগ্রহণ ছিল। বিশিষ্ট ক্রিকেট ধারাভাষ্যকার হেনরি ব্লোফিল্ড, ইংল্যান্ড অধিনায়ক এইচ. ডি. জি. লেভেসন গাওয়ার ও শুরুরদিকের ক্রিকেট উপদেষ্টা ডরসেটের তৃতীয় ডিউক জন স্যাকভিল সম্পর্কে তার আত্মীয় হন। ১৯ নভেম্বর, ১৯৩৫ তারিখে ৪৩ বছর বয়সে সারের ওরপ্লেসডন এলাকায় ফ্রেডি ক্যালথর্পের দেহাবসান ঘটে। তিনি ক্যান্সারে আক্রান্ত হয়েছিলেন। From 1903, England's overseas cricket tours were organised and managed by the Marylebone Cricket Club. The teams travelled as "MCC", only becoming "England" when they played Test matches. This arrangement persisted until late in the 20th century, when the administration of English cricket was reorganised. CALTHORPE, Hon. Frederick Somerset Gough-, Who Was Who, A & C Black, 1920–2016 (online edition, Oxford University Press, 2014, accessed 12 November 2016) Whitaker 2015, পৃ. 121। History of MCC। Jamaica v MCC scorecard 1930। "Henry Blofeld: Nephew of an England captain?"। CricketCountry। সংগ্রহের তারিখ ৩০ নভেম্বর ২০১৪।  Rowland Ryder (1995) Cricket Calling, Faber & Faber, London, p. 114. আইএসবিএন ০৫৭১১৭৪৭৫২ টিম ও’ব্রায়ান জ্যাক হোয়াইট ইংরেজ টেস্ট ক্রিকেটারদের তালিকা ইংল্যান্ড ক্রিকেট দলের অধিনায়কদের তালিকা ১৯২৯-৩০ ইংল্যান্ড ক্রিকেট দলের নিউজিল্যান্ড সফর আন্তর্জাতিক ক্রিকেটে অংশগ্রহণকারী পরিবারের তালিকা ১৯২৯-৩০ ইংল্যান্ড ক্রিকেট দলের ওয়েস্ট ইন্ডিজ সফর উইকিমিডিয়া কমন্সে ফ্রেডি ক্যালথর্প সংক্রান্ত মিডিয়া রয়েছে। ইএসপিএনক্রিকইনফোতে ফ্রেডি ক্যালথর্প (ইংরেজি) ক্রিকেটআর্কাইভে ফ্রেডি ক্যালথর্প (সদস্যতা প্রয়োজনীয়) (ইংরেজি)